ΓΡΑΠΤΗ ΕΡΩΤΗΣΗ E-1812/03

υποβολή: Miquel Mayol i Raynal (Verts/ALE) προς την Επιτροπή

(2 Ιουνίου 2003)

Θέμα: Ηλεκτρική γραμμή στην Βόρεια Καταλωνία

Το γαλλικό δίκτυο μεταφοράς ηλεκτρικού ρεύματος (RTE) επιθυμεί να κατασκευάσει μία τρίτη ηλεκτρική γραμμή 400 000 βολτ μεταξύ Γαλλίας και Ισπανίας, η οποία θα διέλθει δια της Βόρειας Καταλωνίας (περιοχή που αποτελεί τμήμα της γαλλικής περιφέρειας Λανγκντόκ-Ρουσιγιόν). Σήμερα δύο γραμμές πολύψηλής τάσεως (THT) 400 000 βολτ συνδέουν την Ισπανία με τους γαλλικούς πυρηνικούς σταθμούς, διασχίζοντας τα Πυρηναία (από Κανταγριτά έως Ερμάν, δυτικά και από Μπαχάρα έως Βικ, ανατολικά). Στις γραμμές αυτές πρέπει να προστεθούν και δύο άλλες 225 000 βολτ, από Πραγκέρ έως Μπιέσκας και από Αρκάλ έως Μουγκέρ).

Με την νέα αυτή γραμμή, η γαλλική δημόσια επιχείρηση ηλεκτρισμού Electricit de France (EDF) επιθυμεί να ενισχύσει την εμπορική της θέση στην Ιβηρική χερσόνησο. Η συμφωνία πουπεγράφη μεταξύ της γαλλικής και της ισπανικής κυβέρνησης προβλέπει την είσοδο της γερμανικής επιχείρησης ηλεκτρισμού E-Bw, θυγατρικής της γαλλικής EDF, στην Hidrocantabrico, με αντάλλαγμα να επιτρέψουν οι γαλλικές αρχές την επέκταση τηςφιστάμενης διασύνδεσης μεταξύ των δύο κρατών.

Από το έδαφος της Βόρειας Καταλωνίας διέρχονται (ή προβλέπεται να διέλθουν μελλοντικά) κάθε είδους γραμμές και συνδέσεις: γραμμή πολύψηλής τάσεως (THT), τραίνα μεγάλης ταχύτητας, συμφωνία Ροδανού-Βαρκελώνης, διπλασιασμός του εύρους του αυτοκινητοδρόμου, αγωγός φυσικού αερίου κ.λπ. Το σχέδιο αυτό προκάλεσε μεγάλη κοινωνική αναστάτωση στην περιοχή: το Conseil Gnral και όλες οι αρχές της τοπικής αυτοδιοίκησης των 41 πληττόμενων χωριών αντιτίθενται στο σχέδιο αυτό και έχει δημιουργηθεί μία οργάνωσηπό την επωνυμία 400 000 βολτ, όχι ευχαριστώ στην οποία έχουν συσπειρωθεί όλοι οι αντιτιθέμενοι. Προβάλλεται το επιχείρημα ότι η γραμμή αυτή θα προξενήσει ζημίες στις αγροτικές περιοχές από τις οποίες θα περάσει και ότι τα ηλεκτρομαγνητικά κύματα που θα δημιουργεί θα έχουν αρνητικές επιπτώσεις στηνγεία των κατοίκων της περιοχής. Εκτός αυτού, η γραμμή αυτή λειτουργεί καιπέρ της διατήρησης των πυρηνικών σταθμών στην Γαλλία ενώ δημιουργεί και νέες ανάγκες για την κατασκευή και άλλων πυρηνικών σταθμών.

Εκτιμά η Επιτροπή ότι αυτό είναι ένα σχέδιο προτεραιότητας στο πλαίσιο των διευρωπαϊκών ενεργειακών δικτύων· Σκοπεύει η Επιτροπή να το συγχρηματοδοτήσει·

Πιστεύει η Ευρωπαϊκή Επιτροπή ότι το σχέδιο αυτό είναι συμβατό με την προώθηση της βιώσιμης ανάπτυξης, η οποία αποτελεί έναν από τους πυλώνες της διαδικασίας της Λισσαβόνας και με μία πολιτική προσανατολισμένη στην προώθηση των εναλλακτικών μορφών ενέργειας·

Απάντηση της κας de Palacio εξ ονόματος της Επιτροπής

(24 Ιουλίου 2003)

Το σχέδιο ηλεκτρικής γραμμής στην Βόρεια Καταλωνία πρέπει να εξεταστεί στο ιδιαίτερο πλαίσιό του, δηλαδή στο πλαίσιο της ενίσχυσης του δυναμικού της ηλεκτρικής διασύνδεσης Γαλλίας-Ισπανίας. Εν προκειμένω, η Επιτροπή επιθυμεί ναπενθυμίσει ότι το έργο της νέας διασύνδεσης Γαλλίας-Ισπανίας περιλαμβάνεται μεταξύ των έργων προτεραιότητας ενεργειακών δικτύων που αποφασίστηκαν, ήδη από το 1994, στην Διάσκεψη Κορυφής του Έσσεν.

Η ανάγκη χερσαίας ηλεκτρικής διασύνδεσης των δικτύων των δύο χωρών μέσω της νοτιοδυτικής Γαλλίας και της βόρειας Ισπανίας επιβεβαιώθηκε το 1996 με την έγκριση των προσανατολισμών όσον αφορά τα διευρωπαϊκά δίκτυα ενέργειας.

Το Ευρωπαϊκό Κοινοβούλιο ενέκρινε, στις 4 Ιουνίου 2003, σε δεύτερη ανάγνωση, την αναθεώρηση των εν λόγω προσανατολισμών· μεταξύ των αξόνων προτεραιότητας για τα ενεργειακά δίκτυα, η αναθεώρηση προβλέπει τον άξονα EL3, ο οποίος αφορά την ενίσχυση του δυναμικού ηλεκτρικής διασύνδεσης της Γαλλίας, της Ισπανίας και της Πορτογαλίας.

Επίσης, σύμφωνα με τους αναθεωρημένους αυτούς προσανατολισμούς, τα ακόλουθα έργα αναφέρονται ρητά μεταξύ των έργων κοινού ενδιαφέροντος (παράρτημα ΙΙΙ):

- 2.8. Νέα διασύνδεση Γαλλίας-Ισπανίας, μέσω των Πυρηναίων

- 2.9. Σύνδεση Γαλλίας-Ισπανίας μέσω των Ανατολικών Πυρηναίων

Εν κατακλείδι, είναι πέραν πάσης αμφιβολίας ότι ένα έργο ηλεκτρικής διασύνδεσης της Γαλλίας και της Ισπανίας μέσω της Βόρειας Καταλωνίας αποτελεί έργο προτεραιότητας κατά την έννοια της πολιτικής των διευρωπαϊκών δικτύων.

Επίσης, ένα τέτοιο έργο ευθυγραμμίζεται με τη διαδικασία της Λισσαβώνας, αφού θα έλυνε το πρόβλημα ενός μείζονος σημείου συμφορήσεως, επιτρέποντας ανταγωνιστικότερη λειτουργία της εσωτερικής αγοράς ηλεκτρισμού μεταξύ της Ιβηρικής Χερσονήσου και τηςπόλοιπης Ένωσης.

Ένα τέτοιο έργο δεν θα συνιστούσε εμπόδιο στην προαγωγή των ανανεώσιμων ενεργειακών μορφών, αφού η σημαντική αύξηση της αιολικής ηλεκτροπαραγωγής στην Ισπανία πρέπει να στηριχθεί σε ανεπτυγμένο δίκτυο μεταφοράς ηλεκτρισμού, ιδίως προκειμένου να αντισταθμιστούν οι προσωρινές πλην απρόβλεπτες απώλειες αιολικών πόρων.

Τέλος, η Επιτροπή θα επιθυμούσε να επισημάνει ότι, από το 1995, στο πλαίσιο του κανονισμού χρηματοδοτικής ενίσχυσης των διευρωπαϊκών δικτύων,ποστηρίχθηκαν χρηματοδοτικά πολλές δράσεις σχετικές με τις ηλεκτρικές διασυνδέσεις Γαλλίας-Ισπανίας, ιδίως δε η εκπόνηση τεχνικών και περιβαλλοντικών μελετών για το έργο διασύνδεσης Γαλλίας-Ισπανίας μέσω των Ανατολικών Πυρηναίων. Για το τελευταίο αυτό έργο, αποφασίστηκε, το 2000, χρηματοδοτική ενίσχυση περίπου 400 000 ευρώ.